
שלום רב,


                              הנדון: מענה לפנייתך לקבלת מידע בהתאם לחוק חופש המידע

1. ביחס לבקשתך לקבל את הנוהל העוסק במקרים בהם מועלית טענה להיעדר קיומו של מקלט טלויזיה , מצ"ב העתק מנוהל העבודה בטיפול בחובות רשות השידור:


"אגרת רשות השידור
· אגרה בעבור מקלט טלוויזיה הוטלה בעקבות דיווח סוחר על רכישת מקלט טלוויזיה או דיווח סוקר בשטח  על קיומו של מקלט טלוויזיה בכתובת.
· אגרת רשות השידור הוטלה על "בית אב" - מבנה בית אב יכול לכלול אזרחים שונים המתגוררים באותה יחידת דיור:
אזרחים -  בית אב חייב בתשלום עבור מקלט אחד
עסקים  -  העסק חייב באגרה  ע"פ נוסחה לפי מס' המקלטים בעסק וסוג העסק.
· חיוב בית האב או העסק בתשלום אגרה שנתית מתבסס על  מקלט מדווח ועל קוד חיוב אישי.
לכל אזרח הוגדר קוד חיוב אישי ע"פ נתונים המדווחים בתאריך רכישת המקלט ובהתאם לרשימות הפטורים או המימון.  

הבסיס לחיוב באגרת רשות השידור: 
דיווחי סוחרים
סוחר טלוויזיה חויב ע"פ חוק לדווח לרשות השידור על רכישת מקלט ולציין את פרטי רוכש מקלט הטלוויזיה.
סוחר שלא פעל בהתאם לחוק היה צפוי לקנס מנהלי.  
תאריך רכישת המקלט מהווה מועד לתחילת החיובים.
סוקר בשטח 
חיוב באגרת רשות השידור יכול להתבסס גם על סקירה בשטח – עובדי רשות השידור ומורשים מטעמה ביצעו ביקורי בית לאיתור מקלטי טלוויזיה ולבירור פניות בטענת "אין לי טלוויזיה".

כאשר הפונה בטענה שלא החזיק מקלט טלויזיה יש לפעול באופן הבא:
1. לבדוק אם יש קבלה על הרכישה במערכת רשות השידור
2. לבדוק ממצאי בדיקת סוקר בשטח מטעם רשות השידור
3. לבדוק בפרטי ההצהרה – לא מחזיק במקלט טלויזיה

ככלל,  על פי נוהל זה נבדקות הטענות בדבר אי החזקת מקלט, ככל ויש תיעוד במערכת רשות השידור על החזקת המקלט, הן בדרך של קבלה על רכישה והן על סמך ממצאי דוח סוקר או הצהרה על אי החזקת מקלט אשר לא אושרה לא תתקבל הטענה של החייב לאי החזקת מקלט.
ככל ואין כל תיעוד התומך בעובדה כי החייב לא החזיק במקלט, תידחה הבקשה לביטול האגרה.
יובהר עם זאת, כי כל בקשה נדונה לגופה. במקרים בהם החייב ימציא מסמכים התומכים בטענותיו, הדברים ישקלו והחלטות ינתנו בהתאם למסמכים המוגשים. 
2. ביחס לבקשתך לקבל את מספר החייבים אשר לא נגבו מהם מעולם תשלום ולא קיים תיעוד כי פנו לרשות השידור, אשיב כי בדקנו את מספר החייבים אשר יש להם תיק פתוח במרכז לגביית קנסות בגין חוב של רשות השידור, אולם אין ולא היה להם מעולם תיק בהוצאה לפועל בגין חוב לרשות השידור. הצלבה זו העלתה שיש     20,992 חייבים מהסוג הנ"ל כאשר סכום החוב בתיקי רשות השידור עומד על כ- 22.9 מיליון ₪ (הנתונים נכונים לתאריך 30 לאפריל 2022 ). 
3. על בקשתך לבדוק האם החייבים הללו פנו בעבר לרשות השידור, אשיב כי אוכל לבדוק האם החייבים הנ"ל פנו למרכז לגביית קנסות בטענה על היעדר מקלט טלויזיה. בדיקה כזו מחייבת הרצה של מספר קבצים במקביל ועל כן נבקשך לשלם סכום של 310 ש"ח סה"כ עבור עבודה של 10 שעות. להלן הפירוט של העבודה הנדרשת:

הפקת קבצים – 3 שעות
טיוב קבצים ובקרה – 2 שעות
הצלבת קבצים -3 שעות
בקרה וניתוח תוצאות – 2 שעות

4. ביחס לבקשתך לקבל על אותם חייבים את מספר הפניות שפנו ואת סכום החוב שנדרש לבטלו, אבהיר כי עיבוד זה מבוסס על העיבוד הראשון ומאחר וטרם נבדקה כמות החייבים אשר פנו בטענה זו, לא נוכל להעריך עדיין את הסכום אשר תחויב בגין בדיקה זו, אם היא בכלל אפשרית, שכן ככל ויהא מדובר בכמות של כמה עשרות תיקים נוכל לבצע את הבדיקה, אך אם יהא מדובר ביותר ממאה מקרים לא נוכל להיעתר לבקשה שכן הבדיקה מצריכה עיון בבקשות ובהחלטות של כל חייב. תשובה זו מתייחסת גם לבקשתך בסעיף ב.2 מאחר והבדיקה מצריכה עיון בכל תיק לא אוכל להשיב עד אשר אדע את המספר המדויק של החייבים.
 
5. ביחס לבקשתך לקבל את הנוסחה המדויקת אשיב כי מצורף קובץ של סקריפט החישוב במערכת.




בברכה,
רבקה אהרוני 
הממונה על העמדת מידע לציבור
רשות האכיפה והגבייה

רשות האכיפה והגבייה, רח' ירמיהו 37, ירושלים  9446722

